Publication: Magyar Közlöny
Issue: MK-2011-37 (Year: 2011, Number: 37)
Era: contemporary
Section: A bányászati hulladékok kezelésérõl szóló 14/2008. (IV. 3.) GKM rendelet (a továbbiakban: R.) 1. § (1) bekezdése
Paragraph Index: 396

(7) Az R. 5. §-a a következõ (9a) bekezdéssel egészül ki: „(9a) A külsõ vészhelyzeti tervet annak jóváhagyása elõtt az érintett nyilvánosság véleményezheti. A polgármester a polgármesteri hivatal hirdetõtábláján közleményt tesz közzé, amely tartalmazza a külsõ vészhelyzeti terv véleményezési lehetõségére, a terv végrehajtásában érintett hatóságokra, valamint a vélemény megtételének módjára és határidejére vonatkozó tájékoztatást. A külsõ vészhelyzeti terv véleményezésére legalább 30 napot kell biztosítani. A véleményeket a terv véglegesítése során figyelembe kell venni.”

Source: https://magyarkozlony.hu/hivatalos-lapok/544d2741340785ae3ac7214d6f8198a531a4d2e3/dokumentumok/57403ed108a7e6980bb4715779d47cc25fda68a4/letoltes